CELEX: 32014R0143
Language: et
Date: 2014-02-14 00:00:00
Title: Komisjoni rakendusmäärus (EL) nr 143/2014, 14. veebruar 2014 , millega kiidetakse heaks toimeaine püridalüül kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

15.2.2014   
            
            
               ET
            
            
               Euroopa Liidu Teataja
            
            
               L 45/1
            
         
      KOMISJONI RAKENDUSMÄÄRUS (EL) nr 143/2014,
   14. veebruar 2014,
   millega kiidetakse heaks toimeaine püridalüül kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:
   
               (1)
            
            
               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Püridalüüli puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2007/669/EÜ (3).
            
         
               (2)
            
            
               Kooskõlas direktiivi 91/414/EMÜ artikli 6 lõikega 2 esitas Sumitomo Chemical Agro Europe S.A.S. 9. oktoobril 2006 Austriale taotluse toimeaine püridalüüli lisamiseks direktiivi 91/414/EMÜ I lisasse. Otsusega 2007/669/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.
            
         
               (3)
            
            
               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 8. jaanuaril 2009.
            
         
               (4)
            
            
               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine püridalüüli pestitsiidina kasutamise riskihindamise kohta (4)24. mail 2013. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 13. detsembril 2013 vormistati komisjoni lõplik läbivaatamisaruanne püridalüüli kohta.
            
         
               (5)
            
            
               Mitmest senisest uuringust on ilmnenud, et püridalüüli sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviisi korral. Seepärast on asjakohane püridalüül heaks kiita.
            
         
               (6)
            
            
               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (7)
            
            
               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.
            
         
               (8)
            
            
               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud aega püridalüüli sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva täieliku, direktiivi 91/414/EMÜ III lisa kohase toimiku esitamiseks ja hindamiseks kooskõlas ühtsete põhimõtetega.
            
         
               (9)
            
            
               Kogemused komisjoni määruse (EMÜ) nr 3600/92 (5) raames hinnatud toimeainete direktiivi 91/414/EMÜ I lisasse kandmisega näitavad, et võib tekkida raskusi küsimuses, kuidas tõlgendada kehtiva kasutusloa omaniku kohustust seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.
            
         
               (10)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas esitatud toimeaine püridalüül kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena püridalüüli sisaldavate taimekaitsevahendite kehtivaid lube või tühistavad need 31. detsembriks 2014.
   Eelkõige kontrollivad nad nimetatud tähtpäevaks, et on täidetud käesoleva määruse I lisas sätestatud tingimused, välja arvatud kõnealuse lisa erisätete veeru B osas nimetatud tingimused, ning et loa omanikul on kooskõlas direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab püridalüüli kas ainsa toimeainena või ühena mitmest toimeainest, mis kõik on hiljemalt 30. juuniks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse kõnealuse määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:
   
               a)
            
            
               kui taimekaitsevahend sisaldab püridalüüli ainsa toimeainena, muudavad liikmesriigid vajaduse korral luba või tühistavad selle hiljemalt 31. detsembriks 2015; või
            
         
               b)
            
            
               kui toode sisaldab püridalüüli ühena mitmest toimeainest, muudavad nad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.
            
         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juulist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. veebruar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 309, 24.11.2009, lk 1.
   
      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      (3)  Komisjoni otsus 2007/669/EÜ, 15. oktoober 2007, millega tunnistatakse põhimõtteliselt täielikuks toimikud, mis on esitatud üksikasjalikuks läbivaatuseks seoses Adoxophyes orana granuloosviiruse, amisulbroomi, emamektiini, püridaliili ja Spodoptera littoralis’e nukleaarse polühedroosi viiruse võimaliku kandmisega nõukogu direktiivi 91/414/EMÜ I lisasse (ELT L 274, 18.10.2007, lk 15).
   
      (4)  EFSA Journal 2013;11(6):3240. Kättesaadav internetis: www.efsa.europa.eu.
   
      (5)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).
   
      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiitmise aegumine
               
               
                  Erisätted
               
            
                  Püridalüül
                  CASi nr 179101-81–6
                  CIPACi nr: 792
               
               
                  2,6-dikloro-4-(3,3-dikloroallüüloksü)fenüül 3-[5-(trifluorometüül)-2-püridüüloksü]propüüleeter
               
               
                  ≥ 910 g/kg
               
               
                  1. juuli 2014
               
               
                  30. juuni 2024
               
               
                  A   OSA
                  Lubatud on kasutamine üksnes püsikonstruktsiooniga kasvuhoonetes.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 13. detsembril 2013 toiduahela ja loomatervishoiu alalises komitees püridalüüli kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              a)
                           
                           
                              töödeldud alale naasvate töötajate turvalisusele;
                           
                        
                              b)
                           
                           
                              põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;
                           
                        
                              c)
                           
                           
                              lindude, imetajate ja veeorganismide kaitsele.
                           
                        Loa tingimustes tuleb vajaduse korral esitada ohu vähendamise meetmed.
                  Taotleja esitab kinnitava teabe järgmiste asjaolude kohta:
                  
                              1)
                           
                           
                              toksikoloogiline ja ökotoksikoloogiline teave lisandite 4, 13, 16, 22 ja 23 olulisuse kohta;
                           
                        
                              2)
                           
                           
                              metaboliidi HFTP olulisus ja põhjavee riskide hindamine seoses selle metaboliidiga kõigi kasutusviiside puhul, mis hõlmavad kasvuhoones kasvatatavaid põllukultuure;
                           
                        
                              3)
                           
                           
                              veeselgrootute kaitse.
                           
                        Taotleja esitab komisjonile, liikmesriikidele ja toiduohutusametile 31. detsembriks 2014 punktile 1 vastava asjakohase teabe ja 30. juuniks 2016 punktidele 2 ja 3 vastava teabe.
                  Taotleja esitab komisjonile, liikmesriikidele ja toiduohutusametile 30. juuniks 2016 seirekava hindamaks potentsiaalset põhjavee saastamist tundlikes piirkondades metaboliidi HTFP kasutamise tulemusel. Seirekava tulemuste aruanne tuleb esitada seirearuande vormis referentliikmesriigile, komisjonile ja toiduohutusametile 30. juuniks 2018.
               
            
         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                     Number
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiitmise aegumine
                  
                  
                     Erisätted
                  
               
                     „64
                  
                  
                     Püridalüül
                     CASi nr 179101-81–6
                     CIPACi nr: 792
                  
                  
                     2,6-dikloro-4-(3,3-dikloroallüüloksü)fenüül 3-[5-(trifluorometüül)-2-püridüüloksü]propüüleeter
                  
                  
                     ≥ 910 g/kg
                  
                  
                     1. juuli 2014
                  
                  
                     30. juuni 2024
                  
                  
                     A   OSA
                     Lubatud on kasutamine üksnes püsikonstruktsiooniga kasvuhoonetes.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 13. detsembril 2013 toiduahela ja loomatervishoiu alalises komitees püridalüüli kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 a)
                              
                              
                                 töödeldud alale naasvate töötajate turvalisusele;
                              
                           
                                 b)
                              
                              
                                 põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;
                              
                           
                                 c)
                              
                              
                                 lindude, imetajate ja veeorganismide kaitsele.
                              
                           Loa tingimustes tuleb vajaduse korral esitada ohu vähendamise meetmed.
                     Taotleja esitab kinnitava teabe järgmiste asjaolude kohta:
                     
                                 1)
                              
                              
                                 toksikoloogiline ja ökotoksikoloogiline teave lisandite 4, 13, 16, 22 ja 23 olulisuse kohta;
                              
                           
                                 2)
                              
                              
                                 metaboliidi HFTP olulisus ja põhjavee riskide hindamine seoses selle metaboliidiga kõigi kasutusviiside puhul, mis hõlmavad kasvuhoones kasvatatavaid põllukultuure;
                              
                           
                                 3)
                              
                              
                                 veeselgrootute kaitse.
                              
                           Taotleja esitab komisjonile, liikmesriikidele ja toiduohutusametile 31. detsembriks 2014 punktile 1 vastava asjakohase teabe ja 30. juuniks 2016 punktidele 2 ja 3 vastava teabe.
                     Taotleja esitab komisjonile, liikmesriikidele ja toiduohutusametile 30. juuniks 2016 seirekava hindamaks potentsiaalset põhjavee saastamist tundlikes piirkondades metaboliidi HTFP kasutamise tulemusel. Seirekava tulemuste aruanne tuleb esitada seirearuande vormis referentliikmesriigile, komisjonile ja toiduohutusametile 30. juuniks 2018.”
                  
               
      
         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.